ai4bharat/Pralekha huggingface dataset:
गृह मंत्रालय
सीआयएसएफ आझादी का अमृत महोत्सव सायकल रॅलीला पुण्याच्या येरवडा कारागृह इथून प्रारंभ
पुणे ते दिल्ली 1,703 किलोमीटरच्या 27 दिवसांच्या प्रवासादरम्यान ही रॅली स्वातंत्र्य लढ्यातील महत्त्वाच्या ठिकाणांना भेट देईल
'स्वातंत्र्याचा अमृत महोत्सव' चा भाग म्हणून, केंद्रीय औद्योगिक सुरक्षा दल  देशाच्या विविध भागांमध्ये 10 सायकल रॅली आयोजित करत आहे. 2 ऑक्टोबर 2021 रोजी गांधी जयंती दिनी नवी दिल्लीतील राजघाट या महात्मा गांधींच्या समाधी स्थळी या सर्व रॅलींची सांगता होईल. देशातील तरुणांना आपल्या स्वातंत्र्य सैनिकांच्या शौर्य कथा आणि भारताच्या स्वातंत्र्य चळवळीत अज्ञात नायकांनी दिलेल्या बलिदानाची ओळख करून देण्यासाठी या रॅली आयोजित केल्या जात आहेत.
10 रॅलींपैकी सर्वात लांब रॅली आज 4 सप्टेंबर 2021 रोजी पुण्याच्या येरवडा कारागृह येथून रवाना झाली. येरवडा जेल हे असे ठिकाण आहे जिथे गांधीजींनी उपोषण केले होते आणि ऐतिहासिक पुणे करारावर स्वाक्षरी करण्यात आली होती. गांधीजींना 1932 आणि 1942 मध्ये भारत छोडो आंदोलनादरम्यान इतर अनेक स्वातंत्र्य सैनिकांसह या कारागृहात तीन वेळा ठेवण्यात आले होते.
येरवडा कारागृह, पुणे येथून रॅलीला आज पुण्याचे खासदार गिरीश बापट , प्रसिद्ध हॉकीपटू धनराज पिल्ले; स्वातंत्र्यसैनिक वसंत प्रसादे; सीआयएसएफचे अतिरिक्त महासंचालक अनिल कुमार; सीआयएसएफचे महानिरीक्षक के. एन. त्रिपाठी यांच्यासह सीआयएसएफचे इतर वरिष्ठ अधिकारी, पोलीस अधिकारी, इतर मान्यवर आणि सायकल प्रेमी.यांच्या उपस्थितीत हिरवा झेंडा दाखवण्यात आला.पुणे शहरातील सर्व मान्यवर आणि सायकल प्रेमींनी या सायकलपटूंना शुभेच्छा दिल्या आणि सायकल रॅलीला भव्य निरोप दिला.
रॅलीला प्रारंभ झाल्यानंतर वाटेत या रॅलीने पुण्यातील आगा खान पॅलेसला भेट दिली, जिथे स्वातंत्र्य लढ्यादरम्यान महात्मा गांधींना बंदिस्त करून ठेवण्यात आले होते. 8 ऑगस्ट 1942 रोजी भारत छोडोचा नारा दिल्यानंतर गांधीजी इथे 21 महिने राहिले होते . याच काळात महात्मा यांची पत्नी कस्तुरबा आणि त्यांचे सचिव नारायण देसाई यांचे निधन झाले. या दोघांच्या समाधी पुण्याच्या या भव्य महालात आहेत, जो प्रसिद्ध वास्तुरचनाकार चार्ल्स कोरिया यांनी बांधला होता.
स्वातंत्र्य चळवळीशी संबंधित महत्त्वाच्या ऐतिहासिक स्थळांचा समावेश करण्याच्या दृष्टीने सायकल रॅलीचा मार्ग आखण्यात आला आहे. येरवडा कारागृह, पुणे येथून सायकल रॅली सुरू झाली आणि 27 दिवसांच्या कालावधीत सुमारे 1,703 किलोमीटरचे अंतर पार करून ती दिल्लीतील राजघाट येथे पोहचेल. सायकलिंग टीमच्या चमूत एकूण 26 सीआयएसएफ जवानांचा समावेश आहे, ज्यात 10 सायकलस्वार आणि 16 प्रशासकीय सहाय्यक कर्मचारी, आणि दोन वाहनांचा समावेश आहे.
उद्या ही रॅली स्वातंत्र्यसैनिक राजगुरू यांचे जन्मस्थान असलेल्या राजगुरुनगरलाही भेट देईल. महाराष्ट्रातील संतवाडी, संगमनेर, नाशिकची इंडियन सिक्युरिटी प्रेस, चांदवड, आर्वी आणि शिरपूर फाटा येथून ही रॅली जाईल.
15 व्या दिवशी सायकल रॅली भोपाळला पोहोचेल. उपनिरीक्षक धीरज कुमार जेनिस यांच्या नेतृत्वाखाली सायकलस्वारांचे पथक 24 व्या दिवशी मध्य प्रदेशातील धोलपूर येथून उत्तर प्रदेशातील आग्र्याला जाणार आहे.
राजगुरुनगर , मध्य प्रदेशातील भावरा  आणि मध्यप्रदेशातील शिवपुरी  या काही ऐतिहासिकदृष्ट्या महत्वाच्या ठिकाणांना रॅली भेट देईल.
कोविड संबंधी सुरक्षा नियमांचे काटेकोरपणे पालन करत हा कार्यक्रम आयोजित केला जात आहे.
Jaydevi PS/S.Kane/P.Kor
जलशक्ती मंत्रालय
राष्ट्रपती राम नाथ कोविंद यांच्या हस्ते सहाव्या भारत जल सप्ताहाचे उद्घाटन
जलाशी संबंधित विविध मुद्दे हाताळण्यासाठी 14 देशांची भारताला मदत- गजेंद्र सिंह शेखावत
नवी दिल्ली, 24 सप्टेंबर 2019
राष्ट्रपती राम नाथ कोविंद यांच्या हस्ते आज नवी दिल्लीत सहाव्या भारत जल सप्ताहाचे उद्घाटन झाले. केंद्रीय जल शक्ती मंत्री गजेंद्र सिंह शेखावत यावेळी उपस्थित होते. पाण्याशी संबंधित सर्व महत्वाच्या मुद्यांवर विविध देशात करण्यात आलेल्या उपाययोजना भारताला सांगाव्यात तसेच भारताकडूनही काही उपाययोजनांची माहिती घ्यावी या दृष्टीने 11 देश एकत्र येऊन काम करत आहेत अशी माहिती शेखावत यांनी दिली. या कार्यक्रमाच्या उद्घाटनानंतर ते बोलत होते. पृथ्वी आणि नव्या पिढीप्रती असलेल्या जबाबदारीची जाणीव भारताला आहे आणि त्या दृष्टीने उदिृष्टे साध्य करण्यासाठी आम्ही कटिबद्ध आहोत असे त्यांनी सांगितले. त्या दृष्टीनेच जल संवर्धन आणि इतर मोहिमांची अंमलबजावणी करण्यासाठी जल शक्ती अभियान सुरु करण्यात आले आहे असे ते म्हणाले. ‘जल सहकार्य- 21 व्या शतकातील आव्हानांचा सामना’ ही यंदाच्या परिषदेची संकल्पना आहे.
B.Gokhale/R.Aghor/P.Malandkar
(Visitor Counter : 141
आर्थिक व्यवहार विषयक मंत्रिमंडळ समिती
सुक्या खोबऱ्याच्या किमान पाठिंबामूल्यात रुपये 2000 प्रति क्विंटलपेक्षा जास्त वाढ करण्यास केंद्रीय मंत्रिमंडळाची मंजुरी
नवी दिल्ली, 28 डिसेंबर 2018
पंतप्रधान नरेंद्र मोदी यांच्या अध्यक्षतेखाली, केंद्रीय आर्थिक व्यवहार समितीने आज सुक्या खोबऱ्याच्या किमान पाठिंबा मूल्यात वाजवी सरासरी दर्जा निरंतर रहावा यासाठी मंजुरी दिली. ही मंजुरी 2019 च्या हंगामासाठी असून प्रति क्विंटल 9521 रुपयांपर्यंतची वाढ करण्यात आली आहे. वर्ष 2018 ला हे मूल्य 7511 प्रति क्विंटल होते तसेच सुक्या खोबऱ्याचे किमान पाठिंबा मूल्य 2018 च्या 7750 रुपये प्रति क्विंटलवरुन वर्ष 2019 च्या हंगामासाठी 9920 प्रति क्विंटलपर्यंत वाढले.
सूक्या खोबऱ्यासाठी ठरवलेल्या किमान पाठिंबा मूल्यामुळे शेतकऱ्यांना रास्त किमान मूल्य मिळण्याचे आश्वासन तसेच देशातील नारळ उत्पादन आणि उत्पादकता वाढविण्यासाठी गुंतवणूक निश्चित करणे अपेक्षित आहे.
कृषी मूल्य आणि किंमत आयोगाच्या  शिफारशींच्या आधारे ही मंजूरी देण्यात आली असून सीपीएसपीचे विशेषज्ञ यांनी उत्पादन मूल्य, आंतरराष्ट्रीय राष्ट्रीय खाद्य तेलांच्या किंमतींचा कल आणि एकंदरीत मागणी आणि पुरवठा तसेच खोबऱ्याचे तेल बनविण्याच्या प्रक्रियेवरील मूल्य आणि शिफारस केलेल्या किमान पाठिंबा मूल्यांचा ग्राहकांवर होणारा परिणाम या सर्व बाबी शिफारशी करतांना लक्षात घेण्यात आल्या आहेत.
B.Gokhale/P.Malandkar
(Visitor Counter : 89
रसायन आणि खते मंत्रालय
प्रधानमंत्री भारतीय जनऔषधी योजनेअंतर्गत सदानंद गौडा यांच्या हस्ते आठ नैसर्गिक पोषकद्रव्यांचे उद्घाटन जनऔषधी केंद्रात विक्रीसाठी उपलब्ध
नवी दिल्ली, 3 सप्टेंबर 2020
केंद्रीय रसायन आणि खते मंत्री डी व्ही सदानंद गौडा यांच्या हस्ते आणि प्रधानमंत्री भारतीय जनऔषधी योजनेअंतर्गत, रोगप्रतिकारशक्ती वाढवणाऱ्या आठ नैसर्गिक पोषक औषधांचे उद्घाटन झाले. ही सर्व औषधे, जनऔषधी केंद्रात विक्रीसाठी उपलब्ध राहतील.
कोविड-19 या साथीच्या आजाराच्या काळात, या नैसर्गिक औषधांचा रोगप्रतिकारशक्ती वाढवण्यासाठी उपयोग होईल, असे यावेळी बोलतांना गौडा यांनी सांगितले.या सर्व औषधांची गुणवत्ता चांगली असून बाजारातील इतर उत्पादनांच्या तुलनेत त्यांची किंमत मात्र 26 टक्क्यांनी कमी आहे. जनऔषधी केंद्रांच्या व्यापक जाळ्यामुळे ही उत्पादने अधिकाधिक लोकांपर्यंत पोहोचण्यास मदत होईल, त्याद्वारे, निरोगी आयुष्यशैलीविषयी लोकांना प्रोत्साहन दिले जाईल, असा विश्वास गौडा यांनी व्यक्त केला. केंद्र सरकार लवकरच आणखी काही नैसर्गिक पोषणद्रव्ये-जसे की पोषक पूरक गोळ्या, माल्ट-आधारित पोषक द्रव्ये, रोगप्रतिकारशक्ती वाढवणारी औषधे इत्यादींच्या वापरातून लोकांचे एकूण आरोग्य आणि पोषकद्रव्यांची स्थिती यात सुधारणा करु शकेल.
त्यापुढे ते म्हणाले, “ पंतप्रधान नरेंद्र मोदी यांनी आपल्या स्वातंत्र्यदिनाच्या भाषणात, जनऔषधी केंद्रांचे महत्व समजावून सांगितले आहे.जनऔषधी केंद्रातून सुविधा योजनेअंतर्गत, सॅनिटरी नॅपकिन केवळ एक रुपयात विकले जातात, जेणेकरुन महिलांना त्यांच्या मासिक पाळी चा त्रास होऊ नये व स्वच्छतेची काळजी घेतली जावी, असेही पंतप्रधानांनी सांगितले होते. या पॅडसाठी वापरल्या जाणारा कच्चा माल हा केवळ स्वस्त नाही, तर पर्यावरण पूरकही असतो. गौडा यांनी सांगितले की ही योजना जरी 2008 साली सुरु झाली असली, तरी मार्च 2016 पर्यंत केवळ 99 दुकाने सुरु होती. मात्र नंतर पंतप्रधान मोदी यांच्या दूरदृष्टीनुसार,या योजनेचे पुनरुज्जीवन केले गेले, त्यात औषधांची खरेदी/साठा, लॉजिस्टिक, माहिती तंत्रज्ञान अशा सर्व सुधारणा झाल्या आणि 2017 नंतर अनेक जनऔषधी केंद्रेही उघडली गेली. सध्या देशातल्या 732 जिल्हयांमध्ये 6587 केंद्र आहेत, असे गौडा यांनी संगितले.
पंतप्रधान जनऔषधी योजनेअंतर्गत मिळणाऱ्या नैसर्गिक पोषक औषधांची यादी खालीलप्रमाणे:
Details of the Nutraceutical products under PMBJP
|
|
Sr.No
|
|
Name of the Product
|
|
Pack Size
|
|
PMBJP MRP 
|
|
Avg. MRP of top 3 branded products 
|
|
Savings 
|
|
1
|
|
Jan Aushadhi Poshan malt-based
|
|
1’s Screw Cap Plastic Jar 500gm
|
|
175
|
|
236
|
|
26%
|
|
2
|
|
Jan Aushadhi Poshan malt based with Cocoa
|
|
1’s Screw Cap Plastic Jar 500gm
|
|
180
|
|
243
|
|
26%
|
|
3
|
|
Protein Powder 
|
|
1's Tin 250 gm
|
|
200
|
|
380
|
|
47%
|
|
4
|
|
Protein Powder 
|
|
1's Tin 250 gm
|
|
200
|
|
380
|
|
47%
|
|
5
|
|
Protein Powder 
|
|
1's Tin 250 gm
|
|
200
|
|
380
|
|
47%
|
|
6
|
|
Jan Aushadhi Janani
|
|
1's Tin 250 gm
|
|
225
|
|
300
|
|
25%
|
|
7
|
|
Protein Bar
|
|
35 gm
|
|
40
|
|
80
|
|
50%
|
|
8
|
|
Jan Aushadhi Immunity Bar
|
|
10 gm
|
|
10
|
|
20
|
|
50%
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
कोळसा मंत्रालय
शाश्वत विकासाच्या अनुषंगाने कोळसा क्षेत्रात मोठ्या प्रमाणावर वनीकरण मोहीम सुरू
कोळसा कंपन्यांच्या इको-पार्क आणि पर्यावरण जपणूक प्रयत्नांचे पंतप्रधानांनी केले कौतुक
कोळसा रहित, अतिरिक्त भराव असलेल्या आणि गैर-कोळसा जमिनीवर मोठ्या प्रमाणावर वृक्षारोपणाला चालना देण्यासाठी सार्वजनिक क्षेत्रातील कोळसा कंपन्यांसोबत  कोळसा मंत्रालय, सातत्याने समन्वय साधत आहे. ताज्या मूल्यांकनानुसार, या आर्थिक वर्षात कोळसा कंपन्यांनी 2338 हेक्टरवर वृक्षारोपण पूर्ण केले आहे. येथे 43 लाख रोपे लावली आहेत. गेल्या पाच वर्षांत 2.24 कोटी रोपे लावून एकूण 10,000 हेक्टर क्षेत्र वृक्षारोपणाखाली आणले आहे.
कोळशाच्या पर्यावरणीयदृष्ट्या शाश्वत स्थलांतरासाठी समर्पित छत्तीसगड पूर्व रेल्वे कॉरिडॉरचे उद्घाटन करताना "इको-पार्क्स" च्या विकासाद्वारे कोळसा रहित जमिनीचा पुनर्वापर करण्यासाठी कोळसा कंपन्यांनी केलेल्या प्रयत्नांचे पंतप्रधान नरेंद्र मोदी यांनी कौतुक केले आहे.
उपलब्ध जमिनीच्या जैव-पुनर्प्राप्तीसाठी कोळसा कंपन्या युद्धपातळीवर प्रयत्न करत आहेत. पोकळी भरुन काढणारे आवश्यक वनीकरण अशी याची गणना पर्यावरण, वने आणि हवामान बदल मंत्रालयाने केली आहे. त्यानुसार सर्व कोळसा कंपन्यांनी सुमारे 2800 हेक्टरच्या अधिसूचनेसाठी संबंधित राज्याच्या वनविभागाकडे प्रस्ताव सादर केला आहे. कोळसा रहित वनीकरण म्हणून अधिसूचनेसाठी "मान्यताप्राप्त भरपाई वनीकरण क्षेत्र" जाहीर केले आहे. पुढील कोळसा खाण उपक्रम हाती घेण्यासाठी कोळसा असलेली वनजमीन वळवण्याच्या भविष्यातील गरजेनुसार या एसीए क्षेत्राची गणना केली जाईल.
सर्व कोळसा सहाय्यक कंपन्यांमध्ये जैव-पुनर्प्राप्ती / वृक्षारोपणाला प्रोत्साहन देण्यासाठी समर्पित विभाग आहेत. कोळसा उत्पादक क्षेत्रात फक्त संक्रमण सुनिश्चित करण्यासाठी पर्यावरणीयदृष्ट्या शाश्वत उपायांना कोळसा मंत्रालयाने सर्वोच्च प्राधान्य दिले आहे.
पंतप्रधान कार्यालय
नवीन एम्स  च्या प्रभावा संदर्भात पंतप्रधानांनी आपले मनोगत व्यक्त केले
पंतप्रधान नरेंद्र मोदी यांनी केंद्रीय राज्यमंत्री निसिथ प्रामाणिक यांचे ट्विटर संदेश सामायिक केले आहेत. यामध्ये पश्चिम बंगालचे उदाहरणदेण्यात आले आहे; संपूर्ण भारतात अधिक संख्येने एम्स संस्था स्थापन झाल्याने त्याचा कसा चांगला प्रभाव पडतो आहे, याबाबत सांगणारा हे संदेश आहेत.
पंतप्रधानांनी ट्विट केले:
"पश्चिम बंगालचे उदाहरण देत, हे संदेश संपूर्ण भारतात अधिक एम्स स्थापन झाल्याने त्याचा कसा फायदा होतो आहे, यावर प्रकाश टाकतात. सोबतच आपले सरकार वैद्यकीय महाविद्यालयांची संख्या वाढवत आहे आणि स्थानिक भाषांमध्ये वैद्यकीय अभ्यास करता येईल हे देखील सुनिश्चित करत आहे. याचा निश्चितच लोकांना फायदा होतो आहे."
अर्थ मंत्रालय
रेल्वेसाठी 2.40 लाख कोटी रुपयांच्या आत्तापर्यंतच्या सर्वाधिक भांडवली खर्चाची तरतूद
100 महत्वाच्या वाहतूक पायाभूत सुविधा प्रकल्पांची निवड
पायाभूत सुविधांच्या सुसूत्रित प्राधान्य यादीचा तज्ज्ञ समिती घेणार आढावा
नवी दिल्ली, 1 फेब्रुवारी 2023
पायाभूत सुविधा आणि उत्पादक क्षमतेमधील गुंतवणुकीचा विकास आणि रोजगारावर मोठा परिणाम होतो. महामारीच्या काळावर मात केल्यानंतर, खासगी गुंतवणूक पुन्हा वाढत आहे. केंद्रीय वित्त आणि कॉर्पोरेट व्यवहार मंत्री निर्मला सीतारामन यांनी आज संसदेत सादर केलेल्या 2023-24 च्या केंद्रीय अर्थसंकल्पीय भाषणात याचा उल्लेख करण्यात आला.
रेल्वे
अर्थमंत्र्यांनी सांगितले की रेल्वेसाठी 2.40 लाख कोटी रुपयांच्या भांडवली खर्चाची तरतूद करण्यात आली आहे. ही आत्तापर्यंतची सर्वाधिक खर्चाची तरतूद असून ती 2013-14 मध्ये केलेल्या खर्चाच्या 9 पट आहे.
लॉजिस्टिक्स आणि प्रादेशिक कनेक्टिव्हिटी
बंदरे, कोळसा, पोलाद, खते आणि अन्नधान्य क्षेत्रांसाठी शेवटच्या आणि पहिल्या महत्वपूर्ण टप्प्याच्या जोडणीसाठी शंभर महत्वाचे वाहतूक पायाभूत सुविधा प्रकल्प निवडण्यात आले आहेत. खासगी स्त्रोतांकडून 15,000 कोटी रुपयांच्या गुंतवणुकीसह 75,000 कोटी रुपयांच्या गुंतवणुकीद्वारे त्याची प्राधान्याने अंमलबजावणी होईल. प्रादेशिक हवाई संपर्क यंत्रणा सुधारण्यासाठी पन्नास अतिरिक्त विमानतळ, हेलीपोर्ट, वॉटर एरोड्रोम आणि प्रगत लँडिंग ग्राउंड्सचे पुनरुज्जीवन केले जाईल असेही अर्थमंत्र्यांनी सांगितले.
पायाभूत सुविधांची सुसूत्रित प्राधान्य यादी
सीतारामन यांनी असेही नमूद केले की एक तज्ज्ञ समिती पायाभूत सुविधांच्या सुसूत्रित प्राधान्य यादीचा आढावा घेईल. समिती अमृत कालसाठी योग्य वर्गीकरण आणि वित्तपुरवठा आराखड्याची शिफारस करेल.S.Thakur/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 175
पंतप्रधान कार्यालय
आंतरराष्ट्रीय परिचारिका दिनाच्या निमित्ताने आपल्या वसुंधरेला निरोगी ठेवण्यात महत्त्वपूर्ण भूमिका बजावणाऱ्या परिचारिकांची पंतप्रधानांनी केली प्रशंसा
आंतरराष्ट्रीय परिचारिका दिनाच्या निमित्ताने आपल्या वसुंधरेला निरोगी ठेवण्यात महत्त्वपूर्ण भूमिका बजावणाऱ्या परिचारिकांची पंतप्रधानांनी प्रशंसा केली आहे.
पंतप्रधानांनी ट्विट संदेशात म्हटले आहे ,
"आपल्या वसुंधरेला निरोगी ठेवण्यात परिचारिका महत्त्वपूर्ण भूमिका पार पाडतात. त्यांचे समर्पण आणि करुणा अनुकरणीय आहे. आंतरराष्ट्रीय परिचारिका दिन हा अत्यंत आव्हानात्मक परिस्थितीतही उल्लेखनीय कार्य करणाऱ्या सर्व परिचारिका कर्मचार्यांची प्रशंसा करून त्यांच्याप्रति कृतज्ञता व्यक्त करण्याचा दिवस आहे."
विज्ञान आणि तंत्रज्ञान मंत्रालय
खारफुटीच्या खारेपणा प्रसवणाऱ्या विशिष्ट जातीची जनुकीय रचना उलगडण्यात डीबीटी-आयएलएसच्या शास्त्रज्ञांना यश
भुवनेश्वरच्या डीबीटी म्हणजेच जैव तंत्रज्ञान- जीवशास्त्र विभागाचे शास्त्रज्ञ आणि तामिळनाडूच्या एसआरएम विज्ञान आणि तंत्रज्ञान शिक्षणसंस्था, यांनी संयुक्तपणे केलेल्या एका अध्ययनात, पहिल्यांदाच, ‘अॅव्हीसिनिया मरीना’ या खारफुटीच्या मीठ प्रसवणाऱ्या जातीच्या संपूर्ण संदर्भ-श्रेणीतील जीनोम सिक्वेन्सिंग म्हणजेच जनुकीय रचना उलगडण्यात यश मिळाले आहे.
खारफुटी किंवा कांदळवन, या वनस्पतीच्या जाती, समुद्राच्या भरती-ओहोटीच्या दलदलीच्या प्रदेशात आढळतात. आणि जिथे मीठाचे प्रमाण अधिक असते, अशा ठिकाणीही या जाती जगतात. खारफुटी, ही किनारी प्रदेशातील एक महत्वाचा स्त्रोत असून पर्यावरण आणि आर्थिक स्त्रोत म्हणूनही ते महत्वाचे असतात. कांदळवने सागरी आणि भूप्रदेशातील परीसंस्थांमध्ये दुवा म्हणून काम करतात, किनारपट्टीचे रक्षण करतात तसेच, सागरी आणि भूप्रदेशादरम्यानच्या अनेक सजीवांचा ते अधिवास असतात.
अॅव्हीसिनिया मरीना ही भारतातील सर्व ठिकाणच्या कांदळवनात आढळणारी एक महत्वाची जाती आहे. ही जाती, समुद्राच्या पाण्यावर तग धरणारी, आणि मीठ प्रसवणारी जाती आहे. ही जाती, 75 टक्के समुद्री जलावर जगते आणि खारे पाणी शोषून घेण्याची तिची क्षमता >250% इतकी आहे. या वनस्पतीच्या पानांमध्ये असलेल्या मीठ ग्रंथींमधून त्या 40% पेक्षा अधिक मीठ स्त्रवू शकतात. त्याशिवाय, आपल्या मूळांमार्फत शोषून घेतल्या जाणाऱ्या खारेपणाच्या प्रमाणावर नियंत्रण ठेवण्याची क्षमता असलेला दुर्मिळ गुणधर्म या वनस्पतीमध्ये आढळतो.
नेचर कम्युनिकेशन्स बायोलॉजीच्या अलीकडच्या अंकात प्रकाशित झालेल्या या अध्ययनात, अंदाजित 462.7 Mb पैकी एकत्रित केलेली जनुके 456.6 Mb आहेत. 31 गुणसूत्रांमधील मरीना जनुके  88 स्काफोल्ड आणि 252 कॉन्टिग्सपासून विकसित करण्यात आली आहेत. या तफावतीतील जनुकांचे प्रमाण 0.26% होते, ज्यातून उच्च दर्जाचे एकत्रीकरण शक्य झाल्याचे आढळते. या अध्ययनात, एकत्रित करण्यात आलेली मरीना जनुके, जवळपास पूर्ण असून, त्यांना, जगभरातील, कांदळवन जातीच्या वनस्पतीची संदर्भ श्रेणीतील जनुके असून भारतातील हा अशाप्रकारचा पहिलाच अहवाल आहे.
या अध्ययनात अद्ययावत जनुकीय सिक्वेन्सिंग आणि तंत्रज्ञान असेंबल करुन, 31,477 प्रोटीन कोडींग जनुके ‘सालीनोम’ ज्यात 3246 क्षार-प्रतिसादात्मक जनुके आणि क्षार-सहन करण्याची क्षमता असलेली 614 जनुके आहेत. या अध्ययनात, 614 जनुकांची ओळख पटवण्यात आली असून, त्यात 159 ट्रान्सस्क्रीप्शन घटक असून ते जनुकांसाठी होमोलोगस आहेत.
सध्या जमिनीवर असलेल्या अ-जैव घटकांच्या ताणांमुळे तसेच, पाण्याची अनुपलब्धता आणि जमिनीचे आणि पाण्याचे क्षारीकरण या सर्वांचा कृषी उत्पादकतेवर परिणाम झाला आहे, या पार्श्वभूमीवर हे अध्ययन महत्वाचे आहे. जगातील एकूण जमिनीपैकी सुमारे 40 टक्के प्रमाण असलेल्या कोरडवाहू भागात,पीक उत्पादनासाठी पाण्याची उपलब्धता, हे मोठेच आव्हान आहे. साधारण 90 कोटी हेक्टर क्षेत्रातील भूमी क्षारांचे प्रमाण आहे,  यामुळे, दरवर्षी 27 अब्ज डॉलर्सचे नुकसान होण्याचा अंदाज आहे. या अध्ययनात, आढळलेल्या जनुकीय स्त्रोतांमुळे, संशोधकांना अशा विशिष्ट जनुकांमधील, क्षमता अभ्यासणाचा मार्ग मोकळा होणार आहे, ज्यातून, दुष्काळ आणि खारेपणा सहन करता येईल, अशा किनारी प्रदेशातील महत्वाच्या पीक- वनस्पतींच्या जाती विकसित करणे शक्य होऊ शकेल. भारतासारख्या, 7,500 मीटरच्या दीर्घ सागरी किनारा आणि दोन मोठी बेटे असलेल्या प्रदेशात हे संशोधन अत्यंत उपयुक्त आणि महत्वाचे ठरू शकेल.
Avicennia marina – a salt tolerant mangrove species
Salt Glands in Mangrove Species
Gene Map of A. marina
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 38.86 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 1.54 कोटी पेक्षा जास्त मात्रा उपलब्ध
नवी दिल्ली, 12 जुलै 2021
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेची पूर्वसूचना आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवणार आहे.
केंद्र सरकारने आतापर्यंत सर्व स्त्रोताद्वारे 38.86 कोटींपेक्षा जास्त  लसींच्या मात्रा राज्ये/ केन्द्र शासित प्रदेशांना पुरवल्या आहेत.आणखी 63,84,230 मात्रा पुरवठ्याच्या मार्गावर आहेत.
आज सकाळी 8 वाजेपर्यंत उपलब्ध माहितीनुसार, वाया गेलेल्या मात्रांसह एकूण 37,31,88,834 मात्रा देण्यात आल्या आहेत.
याशिवाय लसीच्या 1.54 कोटी पेक्षा जास्त, शिल्लक आणि वापरलेल्या नाहीत अशा मात्रा  राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
गृह मंत्रालय
नवी दिल्ली येथे 15-16 जून रोजी भारत आणि नेपाळ दरम्यान सीमा व्यवस्थापनावरील 12 व्या संयुक्त कृतिगटाची चर्चा
नवी दिल्ली, 21 जून 2022
नवी दिल्ली येथे 15-16 जून रोजी 12 व्या संयुक्त कृतिगटाने सीमा व्यवस्थापन आणि सुरक्षा बाबींशी संबंधित अनेक मुद्द्यांवर चर्चा केली . दोन दिवसांच्या चर्चेदरम्यान भारतीय शिष्टमंडळाचे नेतृत्व दोन्ही देशांच्या गृह मंत्रालयातील संयुक्त सचिवांनी केले.
उभय देशांनी नेपाळमधील पोखरा येथे 10-11 फेब्रुवारी 2015 रोजी झालेल्या संयुक्त कृतिगटाच्या शेवटच्या बैठकीमध्ये घेतलेल्या निर्णयांचा आढावा घेतला. त्यांनी सीमेपलीकडील गुन्हेगारी कारवाया, सीमेवरील पायाभूत सुविधा अधिक मजबूत करणे , सुरक्षेशी संबंधित विविध संस्थांचे सक्षमीकरण आणि क्षमता विकास , दहशतवादी आणि गुन्हेगारी कारवायांना प्रतिबंध/आळा घालणे या मुद्द्यांवरही चर्चा केली. संयुक्त कृतीगटाने यापूर्वी झालेल्या सीमा जिल्हा समन्वय समितीच्या  बैठकांचा आढावा घेतला तसेच परस्पर कायदेशीर सहाय्यता करार, प्रत्यार्पण करार आणि दोन्ही देशांमधील प्रलंबित सामंजस्य करारांच्या प्रगतीचा आढावा घेतला.
नेपाळच्या शिष्टमंडळाने पुढील वर्षी नेपाळमध्ये होणाऱ्या पुढल्या संयुक्त कृतिगटाच्या बैठकीसाठी भारतीय शिष्टमंडळाला निमंत्रण दिले.
R.Aghor/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
अर्थ मंत्रालय
आयकर विभाग 5 लाख रुपयांपर्यंतचे प्रलंबित आयकर परतावे तत्काळ देणार: सुमारे 14 लाख करदात्यांना लाभ
सर्व जीएसटी आणि कस्टम परतावे देखील देणार; एमएसएमईएस सह सुमारे 1 लाख व्यावसयिक संस्थांना याचा लाभ होणार
18000 कोटी रुपयांचा एकूण परतावा त्वरित मंजूर
(नवी दिल्ली, 8 एप्रिल 2020
कोविड-19 ची सद्यस्थिती पाहता आणि व्यवसायिक संस्था आणि व्यक्तींना त्वरित दिलासा मिळावा या उद्देशाने 5 लाख रुपयां पर्यंतचे प्रलंबित आयकर परतावे तत्काळ देण्याचा निर्णय घेण्यात आला आहे. सुमारे 14 लाख करदात्यांना याचा लाभ मिळणार आहे.
सर्व प्रलंबित जीएसटी आणि कस्टम परतावे देखील देण्याचा निर्णय घेण्यात आला असून एमएसएमईएस सह सुमारे 1 लाख व्यावसयिक संस्थांना याचा लाभ होणार आहे. अंदाजे 18000 कोटी रुपयांच्या एकूण परताव्याला मंजूरी देण्यात आली आहे.
G.Chippalkatti/S.Mhatre/P.Kor
पंतप्रधान कार्यालय
आजचे आत्मनिर्भर भारत पॅकेज हे समाजातील सर्व स्तरातील लोकांना मदत करण्यासाठी सरकारच्या प्रयत्नांचा एक भाग: पंतप्रधान
आजचे आत्मनिर्भर भारत पॅकेज म्हणजे समाजातील सर्व स्तरातील लोकांना मदत करण्यासाठी सरकारचे जे प्रयत्न सुरू आहेत त्याचा एक भाग आहे, असे पंतप्रधान नरेंद्र मोदी यांनी म्हटले आहे.
“आजच्या आत्मनिर्भर भारत पॅकेजद्वारे समाजातील सर्व स्तरातील लोकांना मदत करण्यासाठी आम्ही प्रयत्नशील आहोत. या प्रोत्साहनामुळे नोकऱ्या निर्मितीला मदत, आकुंचन पावलेल्या क्षेत्रांना दिलासा, रोकडरुपांतरण सुलभता, उत्पादकतेला चालना, बांधकाम क्षेत्राला प्रोत्साहन आणि शेतकऱ्यांना आधार मिळेल”, असं पंतप्रधानांनी आपल्या ट्विटमध्ये म्हटले आहे.
Today’s Aatmanirbhar Bharat Package continues our efforts to help all sections of society. These initiatives will help in creating jobs, alleviate stressed sectors, ensure liquidity, boost manufacturing, energise real-estate sector & support farmers. https://t.co/lBbDdebk1W
— Narendra Modi  November 12, 2020
U.Ujgare/V.Sahajrao/P.Kor
संरक्षण मंत्रालय
कोविड19 नमुना चाचण्यांसाठी डीआरडीओ ने कियोस्क म्हणजे लहान कक्ष विकसित केले
नवी दिल्ली, 14 एप्रिल 2020
डीआरडीओ च्या अंतर्गत येणारी हैदराबाद येथील, संरक्षण, संशोधन आणि विकास प्रयोगशाळा, म्हणजेच डीआरडीएल ने कोविड19 च्या रुग्णांच्या नमुना चाचण्या करण्यासाठी नमुना संकलन कक्ष  विकसित केले आहेत. कर्मचारी राज्य विमा महामंडळाच्या डॉक्टरांच्या सहायाने हे कक्ष विकसित करण्यात आले आहेत. यात कोरोना संशयित रुग्णांचे स्वैब नमुने चाचणीसाठी संकलित केले जाऊ शकतील.
हे कियोस्क म्हणजेच कक्ष स्वच्छ करण्यासाठी मानवी मदतीची गरज नाही. ते आपोआप निर्जंतुक केले जाऊ शकतात. या कक्षांवर असलेले कव्हर नमुने चाचणी घेणाऱ्या वैद्यकीय कर्मचाऱ्याचे संरक्षण करते,ज्यामुळे, संशयित रूग्णाच्या नमुन्याचे तुषार किंवा कण त्यांच्या शरीरावर पडले तरीही, त्यांना संसर्ग होत नाही. यामुळे PPE सूट्स ची गरज भासत नाही.
रुग्ण या कक्षातून बाहेर पडल्यावर, चार नोझल्समधून निर्जंतुक द्रव्याचा फवारा ७० सेकंदांसाठी कक्षात केला जातो.त्यानंतर पाणी आणिअतिनील किरणांद्वारे त्याला अधिक निर्जंतुक केले जाते. त्यानंतर ही व्यवस्था पुढच्या रुग्णाचे नमुने घेण्यासाठी तयार होते.या प्रक्रियेसाठी केवळ दोन मिनिटे वेळ लागतो. या कक्षात, दोन्ही बाजूंनी बोलण्याची व्यवस्था असल्याने, वैद्यकीय अधिकारी दोन्ही बाजूंनी त्याचा वापर करु शकतात.
या कक्षासाठी साधारण एक लाख खर्च रुपये असून बेळगावचा एक उद्योग एका दिवशी 10 कक्ष तयार करु शकतो. सध्या DRDO ने असे दोन कक्ष तयार केले असून ते हैदराबाद च्या ESIC रुग्णालयाला दिले आहेत.
पंतप्रधान कार्यालय
आशियाई क्रीडा स्पर्धेत महिलांच्या 54 किलो वजनी गटात कांस्यपदक जिंकल्याबद्दल मुष्टियोद्धा प्रीती पवारचे पंतप्रधानांनी केले अभिनंदन
नवी दिल्ली, 3 ऑक्टोबर 2023
आशियाई क्रीडा स्पर्धेत महिलांच्या 54 किलो वजनी गटात कांस्यपदक जिंकल्याबद्दल मुष्टियोद्धा प्रीती पवारचे पंतप्रधान नरेंद्र मोदी यांनी अभिनंदन केले आहे.19-वर्षीय मुलीच्या कामगिरीचा मला अभिमान वाटतो . तिचे सातत्य, निष्ठा आणि कधीही हार न मानण्याच्या वृत्तीचा हा दाखला आहे.
पंतप्रधानांनी X वर पोस्ट केले:
"आशियाई क्रीडा स्पर्धेत भारतासाठी महिलांच्या 54 किलो वजनी गटात एका प्रतिभावान मुष्टियोद्धयाच्या कठोर परिश्रमाने कांस्य पदक मिळवून दिले आहे.
प्रीती पवारच्या या उत्कृष्ट कामगिरीचा अभिमान वाटतो.तिचे सातत्य,समर्पण आणि कधीही हार न मानण्याच्या वृत्तीचा हा दाखला आहे."
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
प्रत्यक्ष कर संकलनात 16.7 टक्के वाढ
नवी दिल्ली, 4 ऑक्टोबर 2018
वित्त वर्ष 2018-19 मध्ये सप्टेंबर महिन्यापर्यंत एकूण प्रत्यक्ष कर संकलन 5.47 लाख कोटी रुपये झाले आहे. गेल्या वर्षी याच कालावधीच्या तुलनेत ते 16.7 टक्क्यांनी अधिक आहे. उल्लेखनीय बाब म्हणजे वित्त वर्ष 2017-18 मध्ये याच कालावधीतल्या संकलनात प्राप्तिकर घोषणा योजना 2016 अंतर्गतच्या 10,254 कोटी रुपयांचा समावेश होता. चालू वित्त वर्षाच्या संकलनात अशा प्रकारच्या रकमेचा समावेश नाही.
एप्रिल ते सप्टेंबर 2018 या कालावधीत 1.03 लक्ष कोटी रुपयांचा परतावा देण्यात आला असून तो मागील समकालावधीच्या तुलनेत 30.4 टक्क्यांनी अधिक आहे. एप्रिल ते सप्टेंबर 2018 या कालावधीत निव्वळ संकलनात 14 टक्क्यांनी वाढ झाली.
B.Gokhale/S.Kakade/P.Malandkar
(Visitor Counter : 69